పాట్నా: వరదలతో అతలాకుతలమైన బీహార్కు ప్రధాని మోదీ శనివారంనాడు బయలుదేరారు. వరద బాధిత ప్రాంతాల్లో పరిస్థితిని ఆయన స్వయంగా తెలుసుకోనున్నారు.  అరరియా, పూర్ణియా, కతిహార్, కిషన్గంజ్ ప్రాంతాల్లో ఆయన ఏరియల్ సర్వే జరుపుతారు. ముఖ్యమంత్రి నితీష్ కుమార్, ఇతర అధికారాలను పూర్ణియాలో కలుసుకుంటారు. ఈ సందర్భంగా కేంద్ర సహాయం కోరుతూ రాష్ట్ర ప్రభుత్వం ఓ సమగ్ర నివేదికను ప్రధానికి అందజేయనుంది. రాష్ట్రంలో ఒక కోటి 70 లక్షల మంది ప్రజలు వరద గుప్పిట్లో చిక్కుకున్నారు. మృతుల సంఖ్య 415కు చేరింది. 21 జిల్లాలు వరద తాకిడికి గురయ్యాయి. ముజఫర్నగర్, సమస్టిపూర్, దర్బంగా జిల్లాల్లో పరిస్థితి ఇప్పటికీ విషమంగానే ఉంది. తిర్హుట్ కెనాల్ పొంగిపొర్లుతుండటంతో  ముజఫర్నగర్ పట్టణ ప్రాంతాల్లో పరిస్థితి తీవ్రంగా ఉంది. బుర్హి గండక్ జలాలు కూడా సమస్టిపూర్ను ముంచేస్తున్నాయి. బాగ్మతి నదీ జలాల ఉధృతితో వరద నీరు దర్బంగాలోని పలు ప్రాంతాలకు విస్తరిస్తోంది. దీంతో దర్బంగా-సమస్టిపూర్ సెక్షన్లలో రైళ్ల రాకపోకలకు తీవ్ర అంతరాయం కలుగుతోంది.
patna: varadalato atalaakutalamaina beehaarku pradhaani modii sanivaaramnaadu bayaluderaaru. varada baadhita praantaallo paristhitini aayana swayamgaa telusukonunnaru.  araria, purnia, katihar, kishanganj praantaallo aayana erial sarve jaruputaaru. mukhyamantri nitish kumar, itara adhikaaraalanu puurniyaaloo kalusukuntaaru. ee sandarbhamgaa kendra sahayam korutu rashtra prabhutvam oo samagra nivedikanu pradhaaniki andajeyanundi. rashtramlo oka koti 70 lakshala mandi prajalu varada guppitlo chikkukunnaru. mrutula sankhya 415ku cherindi. 21 jillaalu varada taakidiki gurayyai. mujafarnagar, samastipur, darbangaa jillaallo paristhiti ippatikee vishamangaane undi. tirhut kenal pongiporlutundatamto  mujafarnagar pattana praantaallo paristhiti teevramgaa undi. burhi gandak jalaalu kuudaa samastipurnu munchestunnayi. bagmati nadee jalaala udhrutitho varada neeru darbangaaloni palu praantaalaku vistaristondi. deentho darbangaa-samastipur sekshanlalo railla rakapokalaku teevra antaraayam kalugutondi.